Henning-moord: Verhoor hervat vandagChanelle Henning Die verhoor van twee mans wat daarvan verdink word dat hulle betrokke was in die moordkomplot teen Chanelle Henning word Maandag in die Pretoriase hooggeregshof hervat. Ambrose Monye, ‘n voormalige Olimpiese atleet van Nigerië, en ‘n voormalige veiligheidswag, André Gouws, staan tereg op aanklagte van moord, sameswering tot moord, sameswering om ‘n onwettige vuurwapen en ammunisie te bekom, die besit van ‘n onwettige vuurwapen en die onwettige besit van ammunisie. Hulle het onskuldig gepleit. Monye en Gouws het 15 April vlugtig in die Pretoriase hooggeregshof verskyn om vir borg aansoek te doen. Die mans beweer hulle word in polisieaanhouding aangerand. Die saak is tot vandag uitgestel omdat die regter se assessor met siekverlof was. Twee mans op ‘n motorfiets het Henning (26) op 8 November 2011 doodgeskiet net nadat sy haar seuntjie by ‘n kleuterskool in Faerie Glen, oos van Pretoria, afgelaai het. Wilhelm Pieterse en Gerhardus du Plessis het vroeër skuld erken dat hulle by die moord betrokke was, en dien reeds hul tronkstraf van 18 jaar elk uit. Lees ook: Henning-moordsaak: Verdagtes beweer aanranding in tronk Henning-moord: Twee weer in hof Henning-moord: “Ek is trots op jou, my vriend” Henning-moord: “Ek kon nee gesê het” “My tatoe is aan Chanelle Henning opgedra,” sê moordenaar Henning-moord: Verskeie vergaderings om moord te beplan Chanelle Henning se man het haar laat agtervolg Henning-moord: “Ek het nie gedink nie. Ek het net gedoen.” Henning-moord: Getuie blaf vir beskuldigdes Henning-moord: Saak staan af Henning-moord: “Monye het gesê ons moet dit doen” Henning-moordsaak: Regter gefrusteerd Henning-moord: Beskuldigdes pleit onskuldig